22 หุ้นปรับขึ้นสวนดัชนี(ประจำเดือนกันยายน 2559)
ภาวะดัชนีเดือนกันยายน 2559 ถือว่าเหวี่ยงอย่างแรง เพราะช่วงครึ่งเดือนแรกมีการปรับตัวลงอย่างหนัก อันเนื่องจากเกิดกระแสข่าวลือ และกังวลเรื่องเฟดจะปรับขึ้นอัตราดอกเบี้ย ขณะที่เข้าช่วงครึ่งหลังของเดือนทุกอย่างจบ ดัชนีก็ดีดตัวกลับมาอย่างรวดเร็วมาอยู่บริเวณ 1,480-1,500 จุด
8 ต.ค. 2559

เส้นทางนักลงทุน
 
ภาวะดัชนีเดือนกันยายน 2559 ถือว่าเหวี่ยงอย่างแรง เพราะช่วงครึ่งเดือนแรกมีการปรับตัวลงอย่างหนัก อันเนื่องจากเกิดกระแสข่าวลือ และกังวลเรื่องเฟดจะปรับขึ้นอัตราดอกเบี้ย ขณะที่เข้าช่วงครึ่งหลังของเดือนทุกอย่างจบ ดัชนีก็ดีดตัวกลับมาอย่างรวดเร็วมาอยู่บริเวณ 1,480-1,500 จุด
ส่วนหากดูภาพรวมตลอดทั้งเดือน พบว่า ดัชนีปรับตัวลง เนื่องจากวันที่ 31 ส.ค.59 ดัชนีอยู่ที่ 1,548.44 จุด ขณะที่วันที่ 30 ก.ย. 59 ดัชนีอยู่ที่ 1,483.21 จุด ปรับตัวลง 65.23 จุด หรือลงไป 4.22%
อย่างไรก็ดี แม้ว่าสถานการณ์ที่ไม่สู่ดีนัก กับมีหุ้นหลายๆ ตัวที่ปรับตัวขึ้นส่วนดัชนีได้อย่างแข็งแกร่ง
ทั้งนี้ “ข่าวหุ้นธุรกิจ” มีการรวบรวมข้อมูลมาให้ดูเป็นตัวอย่างพอสังเขป   โดยการยกตัวอย่างราคาหุ้นที่ปรับตัวขึ้นเกิน 5% อาทิ SMM, JAS, TGPRO, PT, DSGT, JTS, TOG, SMPC, EVER, SPORT, TPIPL, KCE, ACC,SUTHA, MAX, DELTA,BAT-3K, CWT, KTC, ORI, CGH และ KSL
ขณะที่หุ้นปรับตัวแรงสุดตกที่ 3 อันดับแรก ปรับตัวเกิน 20% โดยตัวแรก บริษัท สยามอินเตอร์มัลติมีเดีย จำกัด (มหาชน) หรือ SMM วันที่ 31 ส.ค.59 ราคาหุ้นอยู่ที่ 1.27 บาท ขณะที่วันที่ 30 ก.ย.59 ราคาหุ้นอยู่ที่ 1.64 บาท บวกไป 0.37 บาท หรือขึ้นไป 29.13% ถือเป็นการปรับตัวขึ้นอย่างผิดปกติ เนื่องจากก่อนหน้าราคาหุ้นจะเคลื่อนไหวอยู่ในกรอบแคบๆ และด้านผลการดำเนินงานก็ยังขาดทุน ผลดังกล่าวอาจเป็นการเก็งกำไรตามสัญญาณเทคนิค หรืออาจมีอะไรพิเศษจะเข้ามาในอนาคต เพราะเห็นมีการไล่ซื้อหุ้นกันอย่างสนั่นต่อเนื่อง
ตัวที่สอง บริษัทจัสมิน อินเตอร์เนชั่นแนล จำกัด (มหาชน) หรือ JAS วันที่ 31 ส.ค.59 ราคาหุ้นอยู่ที่ 5.60 บาท ขณะที่วันที่ 30 ก.ย.59 ราคาหุ้นอยู่ที่ 7.20 บาท บวกไป 1.60 บาท หรือขึ้นไป 28.57% ปรากฏการณ์ของราคาหุ้นที่ปรับตัวขึ้น เป็นฝีมือ “พิชญ์ โพธารามิก” ประกาศ “ตั้งโต๊ะรับซื้อหุ้นคืน” หรือ เทนเดอร์ออฟเฟอร์ ” โดยจะซื้อหุ้นสามัญ JAS ราคาหุ้นละ 7.25 บาท และใบสำคัญแสดงสิทธิ (วอร์แรนต์) JAS-W3 หน่วยละ 3.68 บาท โดยมีธนาคารไทยพาณิชย์ หรือ SCB เป็นผู้จัดเตรียมคำเสนอซื้อหลักทรัพย์และเป็นผู้สนับสนุนทางการเงิน ภายในวงเงินไม่เกิน 42,500 ล้านบาท
ตัวที่สาม บริษัท ไทย-เยอรมัน โปรดักส์ จำกัด (มหาชน) หรือ TGPRO วันที่ 31 ส.ค.59 ราคาหุ้นอยู่ที่ 0.19 บาท ขณะที่วันที่ 30 ก.ย.59 ราคาหุ้นอยู่ที่ 0.23 บาท บวกไป 0.04 บาท หรือขึ้นไป 21.05% สำหรับราคาหุ้นที่ปรับตัวขึ้นเป็นการเก็งกำไรตามสัญญาณเทคนิคที่ปรับตัวขึ้น ประกอบกับผลการดำเนินงานเริ่มดีขึ้น โดยเฉพาะไตรมาส 2 ปี 59 พลิกมีกำไรจากงวดเดียวกันของปีก่อนที่ขาดทุน
สำหรับตัวเลขราคาหุ้นที่เหลือดูได้จากตาราง 
ข้อมูลหุ้นที่นำเสนอเป็นเพียงตัวอย่างหุ้นที่ราคาปรับตัวในช่วงเดือนกันยายน 2559 เท่านั้น โดยมีทั้งเข้ามาเก็งกำไรตามสัญญาณเทคนิค การซื้อหุ้นคืน และมีข่าวดีจากการขยายธุรกิจ สิ่งต่างๆ ล้วนช่วยผลักดันให้ราคาหุ้นปรับตัวขึ้นทั้งสิ้น
ปรากฏการณ์ที่เกิดขึ้น อาจผลักดันให้ราคาหุ้นปรับตัวขึ้นต่อได้ในช่วงเดือนนี้!!
 